ร้านอาหารเช้าของเมืองสุราด เขาว่ากันว่าเป็นเจ้าแรกๆเลย จริงๆผมมีโอกาสมาหลายครั้งแต่ไม่ได้เขียนรีวิวสักที วันนี้ฉายเดี่ยวเลยชิมได้ไม่กี่อย่างนัก เริ่มด้วยบะกุ๊ดเต๋ ซุปรสชาติกำลังดีหวานไม่เค็มเกินไปนัก ตามด้วยซาลาเปาทอดไส้หมูแดง อันนี้ขอแนะนำเลยครับ อร่อยกว่าร้านอื่นๆ ส่วนติ่มซำ วันนี้อาจจะมีให้เลือกน้อยกว่าทุกครั้งที่มาอาจเพราะเป็นช่วงเทศกาล รสชาติของติ่มซำก็คล้ายๆร้านติ่มซำอื่นๆ ไม่แตกต่างกันนัก แต่การจัดวางในเข่งอาจจะไม่ค่อยพิถีพิถันสวยงามนัก วางล้มบ้างเอียงบ้าง ทานแกล้มกับชาร้อน ซึ่งความเข้าใจตอนแรกคิดว่าเป็นน้ำชาแบบจีน ที่แท้คือชาสีส้มๆ ใส่นมข้นหวานมาค่อนถ้วยหวานเจี๊ยบ สรุปโดยรวม : รสชาติใช้ได้ ราคาไม่แพง อาหารได้เร็ว